stanford-oval/wikipedia huggingface dataset:
לשמור אמונים
עלילה

הסרט נפתח כאשר בריאן פין, כומר קתולי נמצא בבר. בריאן מחזיק תמונה של שלושה ילדים ובוכה. המוזג שואל אותו על התמונה ובריאן מתחיל לספר. התמונה היא שלו, עם שני חבריו הטובים ביותר בילדותו, ג'ייק ואנה. אנה עברה עם הוריה, והקשר איתה אבד, אבל ג'ייק ובריאן נשארו החברים הטובים ביותר. בריאן הפך לכומר קתולי, מתוך תחושת שליחות עמוקה. ג'ייק הפך לרב. ביחד הם ניסו להכניס רוח חדשה לתפקידם. הם מופיעים מול קהל הבאים, ומכניסים תכנים חדשים, ורעיונות חדשים. גישתם מצליחה מאוד, ומושכים קהל חדש ורחב. הם גם זוכים להערכה רבה מצד הממונים עליהם, למרות ביקורות מצד גורמים מסורתיים יותר בקהילה. בריאן וג'ייק ביחד מנסים להקים מועדון גמלאים משותף. ג'ייק מועמד לקבל תפקיד של רב ראשי, אך מועמדותו מוטלת בספק מפני שאינו נשוי. ג'ייק מקבל הצעות שידוך רבות (כמו רייצ'ל רוז, עיתונאית מפורסמת), אך לא מעוניין באף אחת.
אנה חוזרת לעיר במפתיע ויוצרת איתם קשר. השלושה מחדשים את הקשר החם ביניהם. ג'ייק ואנה מתחילים לנהל רומן, אותו הם שומרים בסוד מכולם. בתחילה, הם אינם מעוניינים לנהל קשר רציני, ולכן שומרים אותו בסוד. במהלך הזמן והקשר ביניהם מתחזק, אנה מבינה כי הקשר ביניהם בעייתי עבור ג'ייק כיוון שהיא לא יהודייה. במהלך התקופה אנה מגיעה לבית הכנסת, וגם לכנסייה ופוגשת באנשים הקרובים לחבריה. אנה פוגשת מחדש את אמו של ג'ייק, רות. היא שומעת שאח של ג'ייק נישא לאשה לא יהודייה ושרות ניתקה איתו את הקשר. העניין מעיב את הזוגיות של אנה וג'ייק. בינתיים בריאן גם מתחיל לגלות עניין באנה. הוא מקבל מאנה מסרים סותרים וחושב שיכול להיות שהרגשות שלה תואמים לשלו. לבסוף הרומן בין ג'ייק ואנה מתגלה לכולם. אנה מספרת לג'ייק שקיבלה הצעת עבודה, אך שהיא החליטה לסרב לה, כיוון שהיא מעוניינת להישאר בעיר ולנסות לראות מה יקרה עם הקשר ביניהם. ג'ייק מבוהל מכך שהחליטה להיות רצינית בנוגע לקשר, נפרד ממנה. אנה שבורת הלב פונה לבריאן ומגלה לו על הקשר בינה לבין ג'ייק. בריאן מתוודה בפניה שגם הוא מאוהב בה. היא דוחה אותו, והוא יוצא להשתכר. בשכרותו הוא מופיע בבית הכנסת של ג'ייק וצועק עליו על שנפרד ממנה, מול כולם. לאחר מכן הוא הולך לשתות בבר, שבו נפתח הסרט.
בריאן חש בשיברון לב. ההתאהבות שלו באנה גורמת לו לחשוב על כך שאולי הוא צריך להפסיק להיות כומר. הוא פונה לכומר הממונה עליו, האבל. האבל מספר לו שגם הוא התאהב במהלך השנים, ושכל פעם צריך להחליט מחדש אם להישאר בכמורה, או להחליט לעזוב. בריאן מחליט להישאר. הוא משלים עם אנה, ועם ג'ייק. אנה מתכוונת לעזוב את העיר, ג'ייק מצפה לקבל מכתב פיטורין, בעקבות העובדה שיצא עם אשה שאינה יהודייה. בסוף בעזרתו של ראש בית הכנסת, הרב לואיס, ג'ייק מקבל את משרת הרב הראשי, ומחליט לפנות לאנה. הוא מודה בפניה שהוא אוהב אותה ומבקש ממנה לדחות את המשרה, ולהישאר איתו. היא מסכימה. הסרט מסתיים כאשר מגלים כי אנה התחילה ללמוד יהדות, ומועדון הגמלאים נפתח לקהל.
ליהוק

בן סטילר – ג'ייק שראם
אדוארד נורטון – בריאן פין
ג'נה אלפמן – אנה אוריילי
אן בנקרופט – רות שראם
אלי וולך – הרב לואיס
מילוש פורמן – האבל הכומר
רון ריפקין – לארי פרידמן
רינה סופר – רייצ'ל רוז
הולנד טיילור – בוני רוז
הצלחה וביקורת

הסרט התקבל בביקורת מעורבות. באתר "Rotten Tomatoes" הוא זכה בציון של 69, ובדעה שמדובר בסרט שמציג משולש אהבים לא שגרתי, ומדבר על ההשפעה של הדת על חיי היום יום. באתר מטהקריטיק הוא זכה בציון 60. בקופות הוא הרוויח קרוב ל-60 מיליון דולר.
הערות שוליים

↑  Keeping the Faith (2000) (באנגלית), נבדק ב-2021-04-10
↑  Keeping the Faith, נבדק ב-2021-04-10
↑  Keeping the Faith, Box Office Mojo
ריצ'רד אי. גרנט

| --- | --- |

גרנט, 2018
 לידה:  5 במאי 1957 (בן 67) מבבנה, אסוואטיני 
 סוגה מועדפת:  קומדיה שייקספירית 
 מדינה:  הממלכה המאוחדת, אסוואטיני 
 תקופת הפעילות:  מ-1980 
 עיסוק:  תסריטאי ובמאי
 מקום לימודים:  אוניברסיטת קייפטאון  St Mark's School  Waterford Kamhlaba 
 בן או בת זוג:  Joan Washington (1986–2 בספטמבר 2021) 
 צאצאים:  Olivia Grant 
 פרסים והוקרה:  פרס גילדת שחקני המסך
 https://www.richard-e-grant.com
 פרופיל ב-IMDb
 
ריצ'רד אי גרנט (באנגלית: Richard E. Grant; נולד ב-5 במאי 1957) הוא שחקן קולנוע, טלוויזיה ותיאטרון בריטי יליד סווזילנד.
קורות חייו

נולד בשם ריצ'רד גרנט אסטרהויזן (Richard Grant Esterhuysen), במבבנה בירת סווזילנד למשפחה נוצרית ממוצא בריטי. הוא שינה את שם משפחתו ל'גרנט' כשעבר לחיות באנגליה ונרשם כחבר באיגוד שחקנים הבריטים. אביו הנריק אסטרהויזן, היה ממוצא אפריקאנרי ועמד בראש מנהל החינוך של השלטונות הבריטיים בסווזילנד. אמו הייתה מורה לבלט ממוצא דרום אפריקני וגרמני. בילדותו למד בסט מרקס, בית ספר ממשלתי במבבנה אשר התחילו ללמוד בו תלמידים מכל הגזעים. הוריו התגרשו כשהיה בן 11 בעקבות בגידה של אמו באביו, לה היה עד. בעקבות אירוע זה החל לכתוב יומן, וממשיך בכך עד היום. למד בבית ספר תיכון בווטרפורד קמלבה, קרוב למבבנה. ואחר כך למד אנגלית ודרמה באוניברסיטת קייפטאון, והיה חבר בלהקת תיאטרון שוליים. ב-1982 עבר לחיות בלונדון.
קריירה

תפקידו החשוב הראשון בקולנוע היה התפקיד הראשי בסרט ויתניל ואני, בו גילם דמות של שיכור נצחי. הסרט קנה לו מעמד של סרט פולחן. בעקבות הסרט הזה, החל גרנט לקבל תפקידים בהוליווד. ועד מהרה בסס לעצמו שם של שחקן אופי שמופיע במגוון רחב של סרטים, החל משוברי קופות וכלה בסרטים עצמאיים שנעשים בתקציב קטן. בתקופה של יותר מעשרים שנה הופיע גרנט בתפקידי משנה בסרטים רבים כגון "הנרי וג'ון", "סיפורי לוס אנג'לס", "השחקן", "עידן התמימות", "דיוקנה של גברת", "ספייס וורלד: הסרט", "פארק גוספורד", "צעירים יפים ומבריקים" ו"פנלופי". בניגוד לשחקנים בריטים אחרים, גרנט לא מופיע בהוליווד רק בדרמות תקופתיות.
גרנט גילם פעמיים את דמותו של הדוקטור מסדרת המדע הבדיוני "דוקטור הו". בשתי הפעמים באופן לא רשמי. במערכון "Doctor Who and the Curse of Fatal Death", גילם את דמותו של הדוקטור העשירי המתואר כגבר נאה למדי. עוד דיבב את הדוקטור התשיעי באנימציה של ה-BBC‏ "Scream of the Shalka". ב-2012 השתתף בעונה השביעית של הסדרה בתפקיד דוקטור סימיון/הבינה הגדולה.
ב-2005 יצא הסרט "בלה בלה" (Wah-Wah) שגרנט כתב וביים, וזכה לשבחי הביקורת. זהו סרט אוטוביוגרפי המבוסס על ילדותו של גרנט בשנות השישים בסווזילנד. הפקת הסרט ארכה יותר משבע שנים. השחקנים הראשיים בסרט הם ניקולס הולט, גבריאל ביירן, מירנדה ריצ'רדסון, ג'ולי וולטרס ואמילי ווטסון. זה הסרט הראשון שהוסרט בסווזילנד אי פעם. גרנט ניהל יומן במהלך ההסרטה שאחר כך יצא לאור כספר "יומני ואה ואה". הספר קיבל ביקורות חיוביות, המבקרים התרשמו מהכנות של כתיבתו, בעיקר על היחסים המורכבים שהיו לו עם מפיקת הסרט.
בדצמבר 2006 הפך גרנט באופן חד-פעמי לכתב חוקר של ה-BBC כאשר חשף תרמית בסך 98 מיליון דולר, למכירת תרופה מזויפת לאיידס.
בשנת 2008 כיכב גרנט בסרט "טינופת וחוכמה" סרטה הראשון של הזמרת מדונה כבמאית. בשנת 2009 כיכב בסרט העצמאי "אהבה כואבת" לצד קארי-אן מוס.
ב-2012 הגיש גרנט סדרת תיירות בה הוא מבקר בבתי מלון מהטובים והיוקרתיים בעולם. בסדרה הוא מראיין את עובדי ובעלי המלונות וכמו גם אורחים מפורסמים המספרים לו על ההיסטוריה של בתי המלון.
ב-2014 השתתף גרנט בדרמה התקופתית דאונטון אבי בתפקיד היסטוריון האמנות סיימון בריקר.
בשנת 2016 שיחק בסרט הדרמה הביוגרפי "ג׳קי" על ג'קלין קנדי-אונאסיס, רעייתו של נשיא ארצות הברית ג'ון פ. קנדי, בכיכובה של נטלי פורטמן. באותה שנה הצטלם לסרט "לוגאן - וולברין", סרט גיבורי-על מבית מארוול קומיקס המבוסס על זיכיון הקומיקס "וולברין: לוגאן הזקן", העשירי בסדרת סרטי אקס-מן והשלישי והאחרון בטרילוגיית וולברין, אחרי אקס-מן המקור: וולברין (מ-2009), ווולברין (מ-2013). בסרט הוא משחק לצד יו ג'קמן ופטריק סטיוארט.
בשנת 2017 שיחק בסרט הדרמה הבריטי "שעתם היפה", לצדם של ג'מה ארטרטון וסם קלאפלין.
חיים אישיים

גרנט נשוי לג'ואן וושינגטון משנת 1986, ולהם בת משותפת, אוליביה, ובן, טום, מנישואיה הראשונים של ג'ואן. גרנט מתנזר לחלוטין משתיה ואלרגי לאלכוהול. כשגילם את דמות השיכור ב"ויתניל ואני", הבמאי ברוס רובינסון הכריח אותו לשתות בקבוק שלם של וודקה כדי שיחווה את הרגשת השכרות.
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1985 |  | Screen Two | מוני ליווינגסטון | בפרק "Honest, Decent & True" |
| 1988 |  | Codename: Kyril | סקולבי |  |
| 1994 | זמנים קשים | Hard Times | ג'יימס הרטהאוס | מיני-סדרה |
| 1994 | פשוט נהדרת | Absolutely Fabulous | ג'סטין | בפרק "Hospital" |
| 1996 | קריוקי | Karaoke | ניק בלמר |  |
| 1996 |  | A Royal Scandal | המלך ג'ורג' הרביעי |  |
| 1997 | קפטן סטאר | Captain Star | קפטן ג'ים סטאר |  |
| 1999–2000 | סקרלט פימפרנל | The Scarlet Pimpernel | סר פרסי בלייקלי / סקרלט פימפרנל |  |
| 1999 | משפט ועונש | Trial & Retribution III | סטיבן וורינגטון |  |
| 1999 | שיאכלו עוגות | Let Them Eat Cake | Monsieur Vigée-Lebrun | בפרק "The Portrait" |
| 1999 |  | Doctor Who and the Curse of Fatal Death | הדוקטור |  |
| 2001 |  | The Kumars at No. 42 | בתפקיד עצמו |  |
| 2002 |  | Sherlock: Case of Evil | מייקרופט הולמס |  |
| 2002 | כלבם של בני בסקרוויל | The Hound of the Baskervilles | ג'ק סטפלטון |  |
| 2004 |  | Posh Nosh | סיימון מרצ'מונט |  |
| 2004 | פרייז'ר | Frasier | סטיבן מון | בפרק "Goodnight, Seattle" |
| 2004 |  | 90 Days in Hollywood | קריינות |  |
| 2004 |  | The Story of Bohemian Rhapsody | קריינות |  |
| 2005 |  | Home Farm Twins | פול בייקר |  |
| 2006 |  | Above and Beyond | דון בנט |  |
| 2007 | דיאל ופסקו | Dalziel and Pascoe | לי נייט |  |
| 2007 | הלו מומבאי | Mumbai Calling | בנדיקט ט. הרלו |  |
| 2007 | גברת מרפל | Marple: Nemesis | ריימונד וסט |  |
| 2011 |  | The Crimson Petal and the White | ד"ר קורליו |  |
| 2011 |  | A Quiet Word With ... | בתפקיד עצמו |  |
| 2011 |  | Rab C Nesbitt | צ'ינגפורד סטיל |  |
| 2012 | סודות בתי המלון עם ריצ'רד אי גרנט | Richard E. Grant's Hotel Secrets | בתפקיד עצמו |  |
| 2012 | הפחד | The Fear | סב ויטינג |  |
| 2012 |  | The History of Safari With Richard E Grant | בתפקיד עצמו |  |
| 2012–2013 | דוקטור הו | Doctor Who | ד"ר סימיון / התבונה הגדולה | בפרק "The Snowmen" בפרק "The Bells of Saint John" בפרק "The Name of the Doctor" |
| 2013 |  | The French Riviera: A History in Pictures | בתפקיד עצמו |  |
| 2014 | בנות | Girls | ג'ספר |  |
| 2014 | אחוזת דאונטון | Downton Abbey | סיימון בריקר | 4 פרקים |
| 2015 |  | Wellington: The Iron Duke Unmasked | ולינגטון | סרט דוקומנטרי |
| 2015 | ד"ר ג'קיל ומיסטר הייד | Jekyll and Hyde | סר רוג'ר בולסטרוד |  |
| 2016 | משחקי הכס | Game of Thrones | איזמבארו | עונה שישית |
| 2016 | קוטל הדרקונים האחרון | The Last Dragonslayer | הדרקון (קול) | סרט טלוויזיה |
| 2018 | פסיכולוג לרגע | Hang Ups | לאונרד קונרד | סדרת טלוויזיה |
| 2019 | טוקה וברטי | Tuca & Bertie | הולנד | דיבוב |
| 2020 | שדרים ממקום אחר | Dispatches from Elsewhere | אוקטביו קולמן |  |
| 2021 | פורעי חוק (אנ') | The Outlaws | הרוזן | 4 פרקים |
| 2021-הווה | לוקי | Loki | גרסה של לוקי |  |
| 2022 | החשודים | Suspect | הארי | תפקיד ראשי; 8 פרקים |
| 2024 | הפרנצ'ייז (אנ') | The Franchise | פיטר פירצ'יילד | תפקיד ראשי; 8 פרקים |
| 2024 | נאוטילוס | Nautilus | ראג'ה | 2 פרקים |
| TBA |  | Too Much |  | סדרת טלוויזיה עתידית של נטפליקס |
לקריאה נוספת

The Wah-Wah Diaries: The Making of a Film. 2006. ISBN 0-330-44196-5 (hardcover).
With Nails: The Film Diaries of Richard E. Grant. ISBN 0-87951-828-6 (hardcover). ISBN 0-87951-935-5 (paperback).
By Design: A Hollywood Novel. Picador, 1999. ISBN 0-330-36829-X (10). ISBN 978-0-330-36829-2 (13).
ריצ'רד אי. גרנט
קראטה קיד (סרט, 1984)

| --- | --- |

 בימוי:  ג'ון ג. אבילדסן 
 הופק בידי:  ג'רי ויינטראוב 
 תסריט:  רוברט מארק קאמן 
 עריכה:  ג'ון ג. אבילדסן 
 שחקנים ראשיים:  ראלף מאצ'יו נוריוקי מוריטה אליזבת' שו מרטין קוב ויליאם זבקה רנדי הלר
 מוזיקה:  ביל קונטי 
 צילום:  ג'יימס קרייב 
 מדינה:  ארצות הברית 
 חברת הפקה:  סרטי קולומביה 
 חברה מפיצה:  אולפני קולומביה
 שיטת הפצה:  וידאו על פי דרישה 
 הקרנת בכורה:  22 ביוני 1984
 משך הקרנה:  126 דק' 
 שפת הסרט:  אנגלית 
 סוגה:  סרט רומנטי, סרט אמנויות לחימה, סיפור התבגרות, סרט נעורים, סרט דרמה, סרט פעולה 
 מקום התרחשות:  לוס אנג'לס, ניו ג'רזי 
 הכנסות באתר מוג'ו:   karatekid
 דף הסרט ב־IMDb
 
קראטה קיד (באנגלית: The Karate Kid; בתרגום מילולי לעברית: "ילד הקראטה") הוא סרט אמנויות לחימה/דרמה אמריקאי משנת 1984 שזכה להצלחה רבה ופופולריות. הסרט דומה מאוד לסרט האיגרוף המצליח הקודם של ג'ון ג. אבילדסן משנת 1976 – "רוקי".
מורשת > סרטי ההמשך והרימייק

לקראטה קיד נוצרו שלושה סרטי המשך: קראטה קיד 2 (1986), קראטה קיד 3 (1989) והקראטה קיד הבא (1994) בו הילרי סוונק מחליפה את ראלף מאצ'יו כבת החסות של מר מיאגי. רימייק לסרט הראשון, הקרוי גם הוא "קראטה קיד", בבימויו של הרלד זוורט ובכיכובם של ג'יידן סמית' וג'קי צ'אן, יצא לאקרנים ב-2010.
מורשת > סדרות טלוויזיה

ב-1989 שודרה בערוץ NBC הסדרה "קראטה קיד", סדרת אנימציה של הרפתקאות קסומות המבוססת על הדמויות מהסרטים.
ב-2018 עלתה ביוטיוב פרימיום סדרה בשם קוברה קאי, בה ג'וני לורנס המבוגר מנסה לשקם את חייו על ידי פתיחה מחדש של הדוג'ו האלים של ג'ון קריס, מה ששם אותו על כוונתו של דניאל לארוסו שהפך בינתיים לאיש עסקים מצליח אך חסר דמות אב לאחר פטירתו של מר מיאגי. הקאסט המקורי חזר כדי לשחק את הגרסאות המבוגרות של עצמו, והסדרה זכתה לביקורות חיוביות וחודשה לעונה שנייה. לאחר העונה השנייה נרכשה הסדרה על ידי נטפליקס שחידשה אותה לעונה שלישית ב-2020 ,עונה רביעית ב-2021, עונה חמישית ב-2022 ועונה שישית ואחרונה ב-2023.
הדמויות הראשיות

דניאל לארוסו (ראלף מאצ'יו)
מר מיאגי (נוריוקי מוריטה)
אלי מילס (אליזבת' שו)
ג'וני לורנס (ויליאם זבקה)
ג'ון קריס (מרטין קוב)
לוסיל לארוסו (רנדי הלר)
הערות שוליים

↑  ארז דבורה, עינוי סיני, באתר ynet, 15 באוגוסט 2010
↑  דביר רשף, אתם התאהבתם בסרטים האלו – הנה ההזדמנות להראות לילדים שלכם למה, באתר ynet, 8 באוגוסט 2022
| קראטה קיד |
| --- | --- | --- |
| סרטים | קראטה קיד‏ (1984) • קראטה קיד 2 (1986) • קראטה קיד 3 (1989) • הקראטה קיד הבא (1994) • קראטה קיד (2010) |  |
| טלוויזיה | קראטה קיד (1989) • קוברה קאי (2018-הווה) |  |
| אחר | קראטה קיד - דמויות • קראטה קיד (משחק מחשב) (1987) • קראטה קיד 2 (משחק מחשב) (1986) • Cobra Kai: The Karate Kid Saga Continues‏ (2020) • Never Say Never (שיר הנושא של הסרט משנת 2010) |  |
| --- | --- |
בקרת זהויות :  LCCN: n85006785  MusicBrainz release group: e760e756-2ec1-3b73-bd7e-fbf73f9f7547  VIAF: 185523076   WorldCat (עם VIAF): 185523076
אדוריים (יישוב)

| --- | --- |

 מועצה אזורית:  מועצה אזורית הר חברון
 תאריך ייסוד:  2016 
 על שם:  אדורים 
 אוכלוסייה:  ‏
  ‑ ביישוב:  24 משפחות
 קואורדינטות:  31°29′04″N 35°02′42″E﻿ / ﻿31.484555448349°N 35.045123537954°E﻿ / 31.484555448349; 35.045123537954 
  מפת מיקום  מפה מפורטת   (למפת הר חברון מוגדלת) אדוריים(למפת הר חברון רגילה) אדוריים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אדוריים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אדוריים  he tabBackground:;tabBorder:#aaa;defaultTab:0;
 
אדורים, המכונה גם בית דרור, הוא התנחלות בהר חברון, בסמיכות לדורא. שמו לקוח מהעיר המקראית אדורים, והוא שוכן בשטח בו היה בעבר בסיס אדוריים.
היסטוריה

המבנה הראשון במקום, בן שתי קומות, הוקם בשנות ה-40, בתקופת המנדט הבריטי. תחת השלטון הירדני בגדה המערבית שימש משכן לבית דין, ובשנות ה-70 היה למשכן בית הספר להנדסה צבאית של צה"ל. ב־1995 עבר בית הספר לבקעת עובדה, והבסיס ננטש ונהרס ברובו ב־2009.
בשנת 2010 הוקם במבנה מרכז חירום אזורי. בשנים הראשונות לפעולת המרכז ניהל אותו אלחנן קלמנזון, ואכלסו ושמרו עליו בוגרי ישיבת עתניאל. המרכז נקרא "בית דרור" לזכר אל"ם דרור וינברג, מפקד חטיבת יהודה, ששירת באזור ונהרג בפיגוע בציר המתפללים בחברון בשנת 2002.
בעקבות פיגוע ירי בצומת אדוריים ב־2016, בו נרצח מנהל ישיבת עתניאל מיכאל מרק, עלו לבסיס שלוש משפחות והקימו את המאחז אדוריים.
באפריל 2021 הוצבו במאחז מספר מבנים יבילים. ביולי 2021 פונו שבעה מבנים עם משפחות.
ב־28 ביוני 2024 אישר הקבינט המדיני-ביטחוני את החלטת השר במשרד הביטחון בצלאל סמוטריץ' להסדיר את המאחז,, ב-13 בפברואר 2025 חתם אלוף פיקוד מרכז אבי בלוט על צו המסדיר את היישוב.
ראו גם

בסיס אדוריים
הערות שוליים

↑  חזקי ברוך, המנהל האזרחי הורס מבנים באדוריים. התושבים: "טלטלה גדולה", באתר ערוץ 7, 27 ביולי 2021
↑  סולימאן מסוודה, מיכאל שמש, גילי כהן, הקבינט אישר: סנקציות על הרשות הפלסטינית והסדרה של חמישה מאחזים, באתר כאן – תאגיד השידור הישראלי, 27 ביוני 2024
↑  דביר עמר, פרסום ראשון: הוסדר תחום השיפוט על שטחי אחיה ואדוריים, באתר ערוץ 7, 13 בפברואר 2025
דפיקה בדלת (סרט, 2023)

| --- | --- |
כרזת הסרט בעברית
כרזת הסרט בעברית
 מבוסס על:  "הבקתה בסוף העולם"
 בימוי:  מ. נייט שאמלאן
 הופק בידי:  מ. נייט שאמלאן מארק ביינשטוק אשווין ראג'אן
 תסריט:  מ. נייט שאמלאן מייקל שרמן סטיב דזמונד
 עריכה:  נעמי קתרינה פרייוורק
 שחקנים ראשיים:  דייב בטיסטה ג'ונתן גרוף בן אולדרידג' ניקי אמוקה-בירד קריסטן קוי רופרט גרינט אבי קווין
 מוזיקה:  הרדיס סטפנסדור
 צילום:  ג'ארין בלאשקה לואל א' מאייר
 מדינה:  ארצות הברית ארצות הברית
 חברת הפקה:  סרטי יוניברסל Blinding Edge Pictures FilmNation Entertainment  Wishmore Entertainment
 חברה מפיצה:  סרטי יוניברסל
 שיטת הפצה:  וידאו על פי דרישה
 הקרנת בכורה:  30 בינואר 2023 (רוז הול) ישראל 2 בפברואר 2023 ארצות הברית 3 בפברואר 2023
 משך הקרנה:  100 דק'
 שפת הסרט:  אנגלית
 סוגה:  סרט מדע בדיוני, סרט פוסט-אפוקליפטי, סרט אימה, סרט מתח, סרט שמבוסס על ספרים 
 מקום התרחשות:  פנסילבניה 
 תקציב:  20 מיליון דולר
 הכנסות:  54.8 מיליון דולר
 www.knockatthecabin.com
 דף הסרט ב־IMDb
 
דפיקה בדלת (באנגלית: Knock at the Cabin) הוא סרט מותחן פסיכולוגי אפוקליפטי אמריקאי שנכתב ובוים על ידי מ. נייט שאמלאן, בכך שכתב את התסריט מתוך טיוטה ראשונית של סטיב דזמונד ומייקל שרמן. הסרט מבוסס על הרומן הבקתה בסוף העולם (אנ') משנת 2018 מאת פול ג. טרמבליי, וזהו העיבוד הראשון מאחת יצירותיו.
בסרט מככבים דייב בטיסטה, ג'ונתן גרוף, בן אולדרידג', ניקי אמוקה-בירד, קריסטן קוי, רופרט גרינט ואבי קווין. העלילה סובבת סביב משפחה שנופשת בבקתה נידחת, ומוחזקת לפתע כבת ערובה על ידי ארבעה זרים, ששואלים דבר מה, ההוכה בהלם בעיני המשפחה.
דפיקה בדלת הוקרן בבכורה בניו יורק באולם רוז הול ב-30 בינואר 2023, ועלה לאקרנים בארצות הברית ב-3 בפברואר 2023, ובישראל ב-2 בפברואר 2023.
עלילת הסרט

וון, ילדה הנופשת עם אביה המאמצים, אריק ואנדרו, בבקתה נידחת באזור הכפרי של פנסילבניה. בעודה תופסת חגבים, ניגש לוון זר בשם לאונרד. בסבר פנים יפות, לאונרד מסביר לוון שהוא זקוק לעזרת הוריה כדי להציל את העולם. בזמן שוון מזהירה את הוריה שאינם חוששים, ביחד עם לאונרד נוספים עוד שלושה אנשים עם כלי נשק מאולתרים. הארבעה פורצים לבקתה, וקושרים אותם בזמן שאריק סובל מזעזוע מוח לאחר המאבק.
לאונרד וחבריו, סברינה, אדריאן ורדמונד, טוענים שהם מעולם לא נפגשו לפני היום הזה, ואין להם שום כוונה "לפגוע" במשפחה. עם זאת, בשבוע האחרון הם הונעו על ידי חזיונות וכוח לא ידוע למציאת המשפחה. הקבוצה טוענת שאפוקליפסה מתקרבת, ולאונרד מצהיר שמגפה תתפשט, שיגיע תרחיש צונאמי, השמיים יפלו והחושך יעטוף את כדור הארץ. הדרך היחידה למנוע זאת היא שהמשפחה תקריב אחד משלהם (וון, אריק ואנדרו). אם הם לא יבחרו, הם יהיו האנשים האחרונים בחיים. אריק ואנדרו חושדים שהפולשים משקרים ושהמתקפה מונעת משנאה ואשליה. המשפחה מסרבת להקריב, והפולשים מוציאים להורג את רמונד, ואריק רואה דמות-אור בזמן שרמונד מת. בטלוויזיה, דיווחים בתקשורת מראים צונאמי הרסני, ולאונרד מכריז שזוהי תחילתה של האפוקליפסה. אנדרו מגלה רדמונד בתור רורי אובאנון, אדם שנעצר לאחר שתקף את אנדרו בבר שנים קודם לכן. אנדרו חושב שרורי איתר אותו למען נקמה ותמרן את האחרים ללכת עם תחבולתו, לאונרד, סברינה ואדריאן מפקפים זאת, הם מצהירים שמותו של רדמונד שחרר את השיפוט הראשון של האנושות. למחרת בבוקר, הקבוצה מקריבה את אדריאן מכיוון שהמשפחה נותרה חסרת החלטיות. האסונות ממשיכות, בכך שנגיף השפעת מתפשט ברחבי העולם.
אנדרו מכביד את לבו בכך שטוען שהפולשים ציפו לשידור חדשות מתוכנן. אנדרו בורח אל מכוניתו ושולף משם את אקדחו ויורה בסברינה בזמן שבורחת, ומוצא את ארנקו של רמונד ומוכיח על כך שזהו רורי. כשהצמיגים ברכב נקובות, אנדרו מאמין שהפולשים הגיעו במשאית בקרבת מקום. לאונרד מוחזק באיומי אקדח, וסברינה פורצת לבית ונורה אנושות על ידי אנדרו, ולאונרד מקריב את סברינה, ועורף את ראשה. לאחר העימות, לאונרד מכניע את אנדרו, ולוקח את אקדחו, ושידור הטלוויזיה חושף כי מאות תאונות מטוסים ספונטניות התרחשו ברחבי העולם.
כשלאונרד מבין שזמנם תם, לוקח את המשפחה למחוץ-הבית, ומודיע להם שאחרי מותו, יהיו להם דקות בודדות לקבל החלטה, לפני מותו. לאחר שסירבו זאת שוב, לאונרד משסף את גרונו, וברק גורם לשריפות ולמטוסים נוספים להתרסק. אריק מאמין שהאירועים אמיתיים, וכי הפולשים מייצגים את ארבעת פרשי האפוקליפסה. אריק אינו רוצה שוון תגדל בעולם הרוס, ומקריב את עצמו כקורבן. הוא רואה בעיני רוחו את אנדרו מבוגר ואת וון כנערה ממשיכים בחייהם. אריק סובר שמשפחתם נבחרה להקריב קורבן כי אהבתם הייתה כה טהורה. באי רצון, אנדרו יורה באריק, לפני שברק מכה ומצית את הבקתה.
וון ואנדרו מוצאים את המשאית של המבקרים עם חפציהם. הם נוסעים למסעדה צפופה בקרבת מקום, שם הם צופים בדיווחי חדשות המאשרים שהאסונות שככו. כשהם חוזרים למשאית, הרדיו נדלק ומשמיע את "בוגי נעליים (אנ')" של KC & Sunshine Band, במקרה השיר שאריק ניגן להם בנסיעה לבקתה. הם נוסעים, וחוזרים לעולם.
שחקנים

בן אולדרידג' - אנדרו, אב לבתו, וון.
ג'ונתן גרוף - אריק, אב לבתו, וון.
דייב בטיסטה - לאונרד ברוך, מייצג את "הסוס" האדום בארבעת פרשי האפוקליפסה.
ניקי אמוקה-בירד - סברינה, מייצגת את "הסוס" השחור בארבעת פרשי האפוקליפסה.
רופרט גרינט - רמונד, מייצג את "הסוס" הלבן בארבעת פרשי האפוקליפסה.
אבי קווין - אדריאן, מייצגת את "הסוס" החיוור/ירוק בארבעת פרשי האפוקליפסה.
מ. נייט שאמלאן, כמארח אינפורמציה.
פרסים ומועמדויות

| פרס | קטגוריה | תוצאה |
| --- | --- | --- |
| פרס סאטורן | סרט המתח הטוב ביותר | מועמדות |
| פרס התקשורת של הליגה ההומו-לסבית נגד השמצה | הסרט הטוב ביותר - הפצה נרחבת | מועמדות |
הערות שוליים

↑  Knock At The Cabin, www.bbfc.co.uk (באנגלית)
↑  Anthony D'Alessandro, M. Night Shyamalan’s ‘Knock At The Cabin’ To Knock ‘Avatar 2’ Out Of No. 1 Spot – Box Office Preview, Deadline, ‏2023-02-01 (באנגלית אמריקאית)
↑  Knock at the Cabin, Box Office Mojo
↑  Knock at the Cabin (2023) - Financial Information, The Numbers
↑  Where To Spot M. Night Shyamalan's Cameo In Knock At The Cabin
↑  Patrick Hipes, ‘Avatar: The Way Of Water’, ‘Oppenheimer’, ‘Star Trek’ Series Lead Nominations For Genre-Focused Saturn Awards, Deadline, ‏2023-12-06 (באנגלית אמריקאית)
↑  Jack Dunn, ‘Red, White & Royal Blue,’ ‘The Last of Us’ and ‘Heartstopper’ Win Top Prizes at New York GLAAD Media Awards, Variety, ‏2024-05-12 (באנגלית אמריקאית)
לואיס גוסט ג'וניור

| --- | --- |

לואיס גוסט ג'וניור, 1978
 לידה:  27 במאי 1936 ברוקלין, ניו יורק, ארצות הברית 
 פטירה:  29 במרץ 2024 (בגיל 87) סנטה מוניקה, ארצות הברית 
 שם לידה:  Louis Cameron Gossett, Jr. 
 מדינה:  ארצות הברית 
 תקופת הפעילות:  1953–2024 (כ־71 שנים) 
 מקום לימודים:  בית ספר ע"ש אברהם לינקולן (1954)  אוניברסיטת ניו יורק 
 פרסים והוקרה:  פרס אוסקר לשחקן המשנה הטוב ביותר (1982)  פרס NAACP Image לשחקן המשנה בסדרת דרמה (1998)  פרס גלובוס הזהב לשחקן המשנה – סדרה, מיני סדרה או סרט טלוויזיה (1991)  פרס NAACP לשחקן יוצא מן הכלל בקולנוע (1982)  פרס גלובוס הזהב לשחקן המשנה הטוב ביותר - סרט קולנוע (1982)  פרס אמי להופעת אורח הטובה ביותר של שחקן בסדרת דרמה (1977)  כוכב בשדרת הכוכבים בהוליווד  פרס מרי פיקפורד 
 פרופיל ב-IMDb
 
לואיס גוסט ג'וניור, 2017
לואיס קמרון גוסט ג'וניור (באנגלית: Louis Cameron Gossett, Jr;‏ 27 במאי 1936 – 29 במרץ 2024) היה שחקן קולנוע אמריקאי, זוכה פרס אוסקר לשחקן המשנה הטוב ביותר, פרס אמי ושני פרסי גלובוס הזהב, בפרס האוסקר זכה בשנת 1982 על תפקידו בסרט "קצין וג'נטלמן".
ביוגרפיה

גוסט נולד בשכונת ברוקלין שבניו יורק, בנם של הלן רבקה, אחות במקצועה, ולואיס גוסט האב, סבל במקצועו.
גוסט הוא בוגר "תיכון אברהם לינקולן" ולאחר מכן למד גוסט באוניברסיטת ניו יורק, ובהיותו בגובה 1.93 מטר הוצע לו לשחק בקבוצת הכדורסל המקומית אך הוא דחה את ההצעה וגם את ההצעה למלגת ספורטאי במטרה להתמקד בלימודי תיאטרון. את הופעתו הראשונה בתיאטרון ערך גוסט בגיל 17. עוד בהיותו תלמיד תיכון היה כישרונו של גוסט בולט לעין, והוא נדחף על ידי מוריו להיבחן לתפקיד בברודוויי בו הוא זכה מתוך מבחר של 200 נבחנים.
קריירה

בסרטו הראשון השתתף גוסט בשנת 1961, כאשר שיחק בתפקיד משני בדרמה "צימוק בשמש".
בשנת 1970 שיחק בסרט "בעל הבית". בשנת 1972 שיחק בסרטו של ג'ורג' קיוקור, "מסעותי עם דודתי" המבוסס על הספר באותו שם מאת גרהם גרין.
בשנת 1977, הוא השתתף בסדרה "שורשים" שזיכתה אותו בפרס אמי,  ובאותה שנה שיחק במותחן המסתורין "המעמקים".
בשנת 1982 היה גוסט השחקן האפרו-אמריקאי השני בהיסטוריה שזכה בפרס האוסקר אחרי סידני פואטייה, והראשון אי פעם שזכה בפרס אוסקר לשחקן המשנה הטוב ביותר על הופעתו בסרט הדרמה "קצין וג'נטלמן", שעליה גם הוסיף זכייה בפרס גלובוס הזהב. בסרט גילם גוסט את סמל אמיל פולי, מדריך הטירונות הקשוח של הצי האמריקאי, שמנסה להזהיר בלא הצלחה את הטירון ז'ק מאיו (ריצ'רד גיר) מפני הבנות המקומיות המנסות לעשות הכל כדי ללכוד בעל טייס.
תפקיד זה היה למעשה התפקיד המשמעותי האחרון של גוסט בהוליווד, לאחר מכן הופיע גוסט בהפקות קטנות יותר. בפרס גלובוס הזהב השני שלו זכה גוסט ב-1992 עבור תפקידו בסרט הטלוויזיה "סיפורה של ג'וזפין בייקר".
בשנת 2007 שיחק בסרט הדרמה "הילדות הקטנות של אבא" של טיילר פרי, כאביו של אידריס אלבה.
בשנת 2023 שיחק גוסט בדרמת ההתבגרות המוזיקלית "הצבע ארגמן" אשר מבוסס על הרומן המצליח באותו שם מאת הסופרת האמריקאית אליס ווקר.
חיים אישיים

גוסט היה נשוי שלוש פעמים.
נישואיו הראשונים היו להת'י גלאססו והתבטלו לאחר זמן קצר.
נישואיו השניים היו לכריסטינה מנגוסטינג ב-1973, בנם נולד שנה לאחר מכן וב-1975 החליט הזוג להתגרש.
גוסט התחתן בפעם השלישית בשנת 1987 עם שחקנית הקולנוע סינדי ג'יימס ריס, הזוג אימץ ילד והתגרש בשנת 1992.